
Furlanade dite da Tavio Valerio il 
29 di avril dal 1923, tal Teatrin dal Ri- 
creatori Festif Udinés, pes fiestis dadis 
in ocasion dai vincecine ains di vite dal 
Colegio Arcivescovil. 


(Stant dentri dal palc) Ma no, ma no... eh! ce tantis 
storis... lassimi lá... (Al salte fur, al ciale instupidit la int 
e al si grate il cidf) Ma s'e é vere! Cui veve di crodi... 
oh, pa la mostre!... (Al ven indenant e al ciale simpri la 
int) Ce tante siorie... (Plen di complimenz) C'a mi perdonin, 
sano, se mi presenti in cheste maniere... se 'o soi vistüt 
di disdivore... Se 'o savevi cussi, in veretat c'o tiravi fur 
la velade, che co ài dopràt par dá i esams a Puniversitát 
e che par miracul 'e jé stade salvade dai mucs! (Legri e 
cum cunfidenze) Ma cui podeve savé che dopo tanc' ains 
"e vès di dassi donge culi tante int par nestri cont? ’E je 
vere c'al é un póc di timp a cheste bande che 'o ài ciapát 
par pueste tantis letaris stampadis, cun dentri tantis bielis 
ideis, ma — stupit c'o soi stat! - 'o crodevi di vigní in 
Colegio, di ciatà i miei predis, qualchi ami vecio, di fa cun 
lor une ridade, e stá un póc sentát, cuiet, su qualchi bance, 
in fun cianton dal curtil, cui miei pinsirs. Ma invessi ! 
Santule me none! Dut il di une filipiche che no us dis... 
Ciò, dal rest, no ’l é nance tan mal fa un росе di confusion; 
e' son robis che te vite e' vegnin, magari cussi no, une 


'O feveli furlan 


Di dula c'o soi 


volte sole... e, s'a no '| fós par che mude c'o ài intor, mi 
pararés di vé cun lor un póc plui di coragio.. ma... Jesu- 
marie Signor! cumò c'o m'impensi, 'o feveli furlan... Ma 
ce vuelino, 'e jé la me lenghe... anzi, c'a perdonin sano, 
'e jé la nestre lenghe... e al mi par che cun chest lengaz 
si puedi un tic capissi mior... 'E jé stade simpri la me 
passion il furlan, e mi ricuardi (al é un piezut, veramentri) 
che in Colegio al jere proibît di fevelá furlan; e se qualchi 
volte ’o soi stàt ciastiát, no ài mai podút dismeti il vizi 
(Cun malizie)... e une furlanade cun qualchi ami, ogni tant, 
par sfogami di chest o di chel, 'e valeve un milion, po si 
si... Par dí il ver, mid pari al ven de citàt e al fevele 
simpri in famee un lengaz dut misclizät di venezian e di 
talian; ma cun me mari — che ven di une famee di cam- 
pagne, di ches fameonis di une volte, senze fotis, ma come 
čal va par ogni cont - 'o feveli scuasi simpri furlan. E 
po, o sfidi jo!, si é usáz a ciacará simpri cussi cui contadins, 
cul famei, cu la massarie e cul plevan... 

Ma 'o scomet che dopo tant discori, no ur ài dite 
imo di dula c'o soi... (Al pense) Ah, pa la madocule! ma 
nance no ur al dis, par un mutif che 'o sai jo e un di Vi- 
gnesie, come c'al diseve Don Pittion, chel bon diretor! 
Peró, se no ju stufi — mi par di no, tal estro — ur contarai 
un póc la me storie... oh! al é póc ce conta! 

Lis primis scuelis lis ài fatis in campagne, cemút co 
ài podüt, cun fun mestri vecion (1 é muart, puar om!), 
che par ciastianus nus meteve in zenoglon, tal miez de 
scuele, sun tune zumiele di glerie (si capis: jerin trise’ е 
fruz...); opür nus ciapave la man, nus strenzeve il puin, 
nus tignive fers fra lis sos giambis, e po dopo cul quadrel 


di len, de bande dal tai, nus pestave lis ainis, i déz, la 
man, di fanus ciulá.. e plui i ciulavin e plui al pestave. 
E ce sisteme!... Cid, veramentri, 'e jere une mode ance 
che, ma salacór (Cun malizie)... 'e vignive su zoventút un 
> ninin mior di cumo! 
Quan c'o vevi vot ains, i miei, viodüt che in país 'o 'O soi lat vie - 
2 : В = WATA di ciase pitinin 
imparavi nome baronadis e che no podevin plui tignimi pe 
ciavezze, e' an stabilit di metimi in Colegio. Dit e fat, mi 
an preparade la robe, mi an slungiät i bragons, e avanti!... 
(Al si comóf) 'O soi làt vie di ciase pitinin, pitinin come 
un cudul, in te siarade, cu li manutis benzà plenis di polèz. 
'O ài bussát me mari, i cians, la massarie... e cun dos 
vinciutis tal sachetin vie dut content pe novitát... Ma i prins 
dis, come un ucelut (Cun passion) apene spatussát colát 
dal nit... ce strenziment di cur... Mi pareve di jessi sol sol, 
nè i matèz dai fruz, nè lis ciarezzis di qualchi mestri e’ 
podevin consolami. Di di 'o inglotivi malamentri, e la sere 
in tal camaron blanc blanc, dula che une pizzule flamute 
di gas 'e faseve apene lusór, quan che duc' e' durmivin e 
no si sintive che a ronfá e insumiasi, alore, ingrumàt sot 
da la plete, 'o pensavi a la me ciase, a me mari, 'o mastiavi 
il bleon par no fami sinti e cidin 'o vaivi, o vaivi... 
Ma te vite (Cun alegrie e spirit), massime di fruz, si Al lere il di 
si adate al dut; e cussi jo ’o ai ciapat coragio a zuia, a е 
studiá е insomp dal ап, o dis il ver, по vaivi, no, та ті 
displaseve saltá fur. Ma ce ains che jerin chei! Vevin un 
diretor!... al jere pizzul e dret come un pichet, svelt, gris 
di ciavei, ma zovin, cun t'un zarneli larc e un pár di voi 
c’a sfulminavin e une vós che nus faseve trimá; al jere par 
dut: in curtil, in glesie, tai studis, tes scuelis, e no si podeve 


Ce biei ains 
che jerin chei! 


A Padue 
"o stavi póc 


fant une di france, sano! Erin pòs, alore, ma filavin drèz... 
ostro se filavin!... Ma une di (Serio), al jere il di di Pifanie, 
intant che nus diseve messe i jé vignüt un colp... né si é 
plui rimitút... (Can dolor)... Plui tart lu sburtavin, un a dispiet 
dal altri, in t'une carozzute ator pal curtil, a viodi i lavors 
dai locai gnús, a viodi a implantà i morars... Ce dül, puar 
om! AI podeve apene fevelá... Il Colegio come une plante 
plene di butulis, di fueis, di flors, al cresceve, al si ingran- 
dive, e lui... e lui che di che plante al jere stát la prime 
ladris, senze speranze, come un ramaz taiát, al piardeve 
l'umor, la vite... 

Ce tantis storiis, ce tanc' cambiamenz (Cun vite) in 
chei vot ains di Colegio: fabricáz gnús, scuelis di ogni fate, 
fiestonis plenis di ligrie, simpri un dafá par chest e par 
chel.. e fruz e scuelárs che vegnivin di ogni bande de 
Furlanie, e imó di fur, che ingrandivin continuamentri il 
Colegio... Ce biei ains che jerin chei! Di tanc' pinsirs non 
s’ in veve nissun... ce tantis matetáz! Ogni di si inventave 
qualchi trapel, qualchi zughet, e se qualchi volte e' jerin 
ciastiäz e meretavin lis vosadis dai superiors, e” sintivin che 
il lor cur generós al provave plui dül dal nestri! 'O mi 
ricuardi che une volte il Diretor — no, anzi in che volte al 
jere Vice-diretor: chel toc di om c'al somee une statue di 
chei biei centurions romans plens di fuarze, di bontát e di 
virtút - no sai ce che dal diaul ’o vevi fat, al mi à ciapát 
cun ches sos manonis culi pal copin e mi à fat viodi lis 
stelis e lusí i voi... (Maliciós)... ma che strente par che volte 
mi à sparagnát il vin... 

Finit c'o ài di stá in Colegio (e si capis: 'o jeri de- 
ventát un fantat!) e finidis in citát lis ultimis scuelis, 'o soi 

lat ’e Universität. Ma par dabon c'o jeri imbroiät par scielzi 
un mistir e, póc persuadút, mi soi dicidút di inscuelami 
miedi; ma chei studis, chel viodi a scuartá muarz (puarez, 
almancul dopo muarz che ju lasassin in pás!), mi faseve 
un messedament, un rabaltament di stomi malandret, fin che 
une di — oh chei mostros di studenz! — a gustá, metint 
une man te sachete, 'o ài sintüt une robe frede frede... 
(Schizignós e stomeát) che mi à fat vigní i sgrisui... E ce 
jerial? C'a induvinin!... brrr!... al jere un toc di piel di un 
muart dal ospedal che a scuele e” vevin, te matine, scorteät!... 
(Rabiós e ridicul). E chei ludros di compains ator di me a 
ridi su la me muse, che il folc ju trai!... Po che mi svuarbi 
se no jé vere! (Cui déz al si sbelee un voli) Dopo di che 
di ju ài saludàz e pe disperazion mi soi mitüt a studiá lez. 
A Padue 'o stavi póc e ches baracadis no mi plasevin nuie, 
cussi che il timp lu passavi scuasi simpri a ciase me. 

Oh, ce vite di pás, ce vite di amor! Studiá cuiet in 
tun ciantonut de ciase, o pognet donge l'aghe dal roiuz, 
sot un arbul vert.. E ogni di spalancá il barcon e sintí su 
là muse une bugade fres’ce di aiar profumát di rosis, e 
prová il clip dai prins rais dal soreli che fasin lusí lis gotis 
de rosade e vierzi i butui dai flors! (Cun passion) Ce plasé 
infinit semená, coltá, bagná lis rosis e vivi di par di de lor 
vite, dal lor misteri grandiós e zentil, lontan lontan dal 
mont bausár e dai siei rabaltamenz, e jevá, jevá in alt il 
pinsir, bandonant ogni supiarbie, ogni voe, liberá l'anime 
di duc' i siei dolors, di dutis lis sos poris, il cur di dutis 
lis sos tribulazions, messedami scuasi cu la nature stesse 
par podé rivá cussi cul gno pinsir content a cognossi 
l Infinit ! 

Ce plasé vivi 
in campagne 


Ce plasé (Cun afiet e dolceze) vivi in campagne, donge 
de so famee, in ches oris di dolze malincunie, misteriosis, 
plenis di cianz, di avemariis sunadis di lontan, quan che 
ven ju cidine la sere, che duc' e' tornin stracs dal lavor e 
si ritirin tai lor niz... Oh, alore, il mid pinsir, compagnát 
dal bati dal cur, al viodeve come atraviers une fumate lizere 
lizere, indorade dal soreli, il mid Colegio (Cun sintiment 
simpri plui fuart), al viodeve chei luncs curidors lusorós, 
chei camarons blancs e cidins, ches scuelis, chei curtii 
plens di ligrie e di vite, e al sintive il vosá des ricreazions, 
i ordins dai superiors, la campanele dal «silenzio >, lis 
preieris scletis de sere, te glesiute cuiete, e al provave, e 
al sintive cun tenerezze la santität di chei momenz... E 
alore (Al si comóf), alore une gran voe di che zoventüt 
| passade a’ m' ingropave il cur e un sintiment infinit di amor 

e di ricugnussinze, un sintiment di devozion e di afiet pai 
miei vecios mestris, senze volé mi faseve vaí, e il ricuart, 
il bon ricuart mi faseve murmuiá une preiere, mi insegnave 
la strade drete de vite. 

Ma capirés, (Cun ligrie) magari cussi no, no si po 
mingo simpri vivi di poesie, e siben c'o vevi studiát un 
póc di dut, mancul che la lez che ben s'intint, 'o ài dát 
finalmentri i miei esams (Cun borie) di dotor in « giuri- 


sprudenza ». 
E ce afars! Congratulazions di ca, complimenz di là, 


regai di parinc’, di amis, scritis pai negozis, e... sior dotor 
di une bande, sior dotor di che altre... (Ridicul) E par daür 
mi disevin: « Ciale ve', ce importanze c'al si dà!» E jo 
insomp dal cur invessi 'o provavi une malincunie, un stren- 
ziment a pensá (Cun serietat) ce tant póc c'o savevi e ce 


tan grande che jé la scienze... e l'ignoranze umane! E po, 
(Cun spirt) се ao ciapàt? 'O soi låt su, su pai s'ciabns e 
po, quan che ’o soi rivàt insomp, 'o soi colát di che atre 
bande... e pataplumf! te vite... Da la fersorie ta lis boris! 
Oh, si, ju 'garantis c'o ài fat un biel salt! Ma pazienze! 
In chest mont, < póc ce meraveäsi: о’ sin mitüz plui par 
tribulá che par gioldi, e ance vivi nome par so cont, nome 
di ideai, al € vivi un póc di basoai; e ce si al di fa mo?... 
(Cun ligrie) Chest mont '| é plen di tristeris, plen di fotis, 
plen di ingians; migo simpri simpri, intindinsi! Al somee, 
come c'al diseve mio nono Di” perdoni, al regadin: un fil 
blanc e un turchin, e bisugne sol savé ciapalu e сіті ognur 
par propri cont di fa un pocut di ben. Par chest 'o ài lassät 
la famee, lis mes bestis, la me campagne, i miei flors, e 
'o soi vignüt in citát, magari come un brocul reventat, 2 
fa... Ah! ma no us dis il mid mistir, cussi nissun mi cognös! 
E cussi, o par un sant o par chel altri, o pal diaul o par 
so mari, no ài un moment di ben: 'o soi simpri inzumilit 
e, crodeimi, no mi vanze nance il timp par pensi zi mizi 
amis, ai ains de zoventüt, par fá, siors si, dut chel ben che 
si sintarés e si volarés te vite... 

Ogni tant mi vignarés voe di manda a trai dut quant 
e duc’ quanc’, i afars e la int, ma se si ciape qualchi scal- 

zade (1 € stat ance il Signor mitüt in cròs!) bi 
finte di no sintile e lá indenant drez pe so strade. E 
sta in stange, sano ce c'o fas? (Serio e po ridicu!) ‘О 


il zarneli) e cui fii di grene de me poce esperienze e сш 
boins principis c'o ài ciapát su in Colegio, e po lis drazi 


ben ben: 'o ten lis buinis, 'o procuri di coltalis te me 
anime e di semenalis ator di me e 'o cir di butá vie dute 
la zizanie e la porcarie... Dal rest, 'o crót che scuasi duc’ 
i miei compains di Colegio e’ vevin fat e e’ fasin cussì... 
Ca di vincecinc E siorie benedete, ('o ài finit, c'a perdonin se l'ài stu- 
jene fade!) c'a si ciali un momentin atór, e vedarà, e vedarà se 
no ai dite la veretát: par dut dotors, professors in medi- 
sine, in letaris, in art, in scienze, in lez, in musiche, inzegnirs, 
rasonirs, periz, cassirs, impiegáz di ogni fate, agricoltors 
studiáz, banchirs, comercianz, predis — pôs veramentri... e 
po e po (Al si fás serio e al si comóf) chei che no viodin 
ator di no.. ma che vin culi tal cur, ta l'anime, vifs tal 
pinsir, ué come jar... chei puaréz che cul non dal Signor 
e' son muarz valorós pe nestre Patrie... Puars amis!... Cussi 
zovins!.. Il pinsîr dal lor sacrifizi mi ciol dut il coragio di 
lá indenant... (Cun fuarze e dut animát) Ma la lor memorie 
'e vivarà culi tal aiar pur, simpri seren e zovin dal nestri 
Colegio, e no ogni tant tornarin ca a ricuardáiu cun dut 
chel afiet c'o vevin di frutuz, tornarin si.. e voatris cun 
no, ciare siorie, ca di vincecinc ains, un póc plui veciuz 
che si capis, ma duc’, o’ sperin, in salüt, a puartá tal cin- 
quantenari dal nestri Colegio, a la lor sante memorie, une 
ramute di ulif e orar e i flors simpri frescs dal nestri sintiment, 

